Sagunt, representada en el Campionat Iberoamericà d'Atletisme
20 de maig 2022

![](/media/as5bc53m/c_campeonato.jpg?width=850&height=566.9886363636364)

El regidor delegat d'Activitat Física, Salut i Esports de l'Ajuntament de Sagunt, Javier Timón, va assistir este dijous a la Gala Inaugural del Campionat Iberoamericà d'Atletisme, que es va celebrar en l'Estadi Olímpic Camilo Cano de La Nucia, per invitació del president de la Reial Federació Espanyola d'Atletisme, Raúl Chapado.

En el marc d'este campionat, el diumenge participarà en la Mitja Marató l'atleta local Laura Méndez, a qui entrena el saguntí Manolo Ripollés. Esta prova se celebrarà a Torrevella, que és subseu de la competició, i a la mateixa assistirà també l'edil amb l'ànim de mostrar-los el seu suport.

Timón ha volgut traslladar el seu agraïment a la RFEA i al seu president per la invitació. «**Este magnífic campionat tindrà el seu moment especial per al nostre municipi diumenge que ve a Torrevella, durant la celebració de la prova de la Mitja Marató en la qual participarà la nostra atleta local Laura Méndez i en la qual estaré present per a poder secundar-la i esperem que per a poder celebrar un altre gran èxit esportiu**», ha manifestat el regidor d'Esports.

*   [](http://www.facebook.com/sharer.php?u=https://aytosagunto.es/va/actualitat/sagunt-representada-en-el-campionat-iberoamerica-d-atletisme/ "Facebook")
*   [](http://twitter.com/share?url=https://aytosagunto.es/va/actualitat/sagunt-representada-en-el-campionat-iberoamerica-d-atletisme/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-representada-en-el-campionat-iberoamerica-d-atletisme/ "Linked In")
*   [](mailto:?body=https://aytosagunto.es/va/actualitat/sagunt-representada-en-el-campionat-iberoamerica-d-atletisme/)